kardosdrur/scandi-wiki huggingface dataset:
Kett Kadagys

Kett Kadagys (tidl. Kett Lützhøft Jensen) (født 26. maj 1972) er en dansk skuespiller og manuskriptforfatter.

Hun blev uddannet skuespiller fra Skuespillerskolen ved Odense Teater i 2000 og manuskriptforfatter fra Den Danske Filmskole i 2007. I årene 1994-96 var hun danser i danseteatret Cirk.

Hun har som skuespiller medvirket i bl.a. tv-serien Skjulte spor på TV3, samt forestillingerne Sælsomt mellemspil og Renset på Det kongelige Teater, Gasolin' teaterkoncert på Det Danske Teater og Mine to søstre og Jesus Hopped The A-train på teatret Svalegangen.

Som dramatiker debuterede hun med Sange om tæsk, der spillede på Teater Momentum i Odense i 2004.

Filmografi (som skuespiller)

Spillefilm 
 Ambulancen (2005)

Tv-serier 
 Skjulte spor (2000-2001)

Eksterne henvisninger 
 
 
 
 

Skuespillere fra Danmark
Dramatikere fra Danmark
Manuskriptforfattere fra Danmark
Slægten Lützhøft
Dansksprogede forfattere fra Danmark
A.R. Angelo

Aage Rørbye Angelo (10. januar 1875 i Nakskov – 31. december 1966 i Gentofte) var en dansk elektroingeniør og direktør, dr.techn. h.c., far til designeren Erik S. Angelo.

Angelo var søn af redaktør Sophus Hammond Angelo (død 1926) og hustru Therese f. Rørbye (død 1929), blev student fra Viborg Katedralskole 1893 og tog filosofikum 1894. Han blev cand.polyt. fra Polyteknisk Læreanstalt 1899, studerede elektroteknik ved Polytechnicum i Zürich 1899 og var ansat hos Union Elektricitäts Gesellschaft og hos Siemens & Halske i Berlin 1900 samt hos Fritz Johannsen i København 1901.

Angelo blev ansat som ingeniør ved A/S De Københavnske Sporvejes tekniske administration 1902, blev afdelingsingeniør ved samme 1905 og direktør 1909. I 1910 blev han direktør for Nordsjællands Elektricitets og Sporvejs Aktieselskab (NESA), hvilket han var i over 40 år, indtil 1951. Dernæst virkede han som kommitteret 1951-58.

Han blev dr.techn. h.c. ved Danmarks Tekniske Højskole 1954 "For betydningsfuld indsats til fremme af elektricitetsproduktionen". Han var Kommandør af 1. grad af Dannebrog og Dannebrogsmand.

A.R. Angelo var derudover medlem af Elektroteknisk Forenings bestyrelse 1909-17, dens formand 1928-32, æresmedlem 1943. Medlem af Dansk Ingeniørforenings bestyrelse 1913-22, dens formand 1940-44. Medlem af Dansk Elektroteknisk Komite (præsident 1935-46) og af Elektricitetsrådet 1916-53.

Medlem af direktionen for Nordvestsjællands Elektricitetsværk fra 1918, formand for det af de danske, norske og svenske kraftoverføringskommissioner i 1921-22, nedsatte tekniske udvalg, medlem af Studieselskabet for norsk Krafteksport 1945-49, præsident for World Power Conference's danske nationalkomite 1928-32, medlem af bestyrelsen for Foreningen til Understøttelse af Dannebrogsridderes Efterladte fra 1934, medlem af Akademiet for de tekniske Videnskaber fra 1937 og af det af Akademiet nedsatte traktionsudvalg af 1951. Medlem af bestyrelsen for Danske Elværkers Forening 1924-51, æresmedlem 1951. Medlem af Københavns trafikkommission af 1944 og af ministeriets samfærdselskommission af 1950.

DSBs elektriske lokomitiv EA 3012 er opkaldt efter Angelo.

Han blev gift (4. april 1902) med Eleonore Johanne Stein (11. januar 1875 i København – 16. juli 1961), datter af professor Valdemar Stein og hustru.

Kilder 
 Kraks Blå Bog 1957 
 

Personer fra Nakskov
Sporvejsdirektører fra Danmark
Medlemmer af Akademiet for de Tekniske Videnskaber
Foreningsformænd fra Danmark
Ingeniører fra Danmark
Danskere i 1900-tallet
Kommandører af 1. grad af Dannebrog
Personer i Kraks Blå Bog (afdøde)
Personer i Dansk Biografisk Leksikon
Æresdoktorer ved Danmarks Tekniske Universitet
Elektricitetsselskabsdirektører fra Danmark
Alumni fra Danmarks Tekniske Universitet
Dramatiker

En dramatiker skaber dramaer. Oftest bruges betegnelsen om den, der skriver manuskripter til teaterstykker, skuespil, film, tv og radio. En dramatiker kan på eget initiativ vælge at arbejde på et projekt eller modtage en bestilling fra et teater eller forlag. Ved skabelsen af et dramatisk værk bruger en del dramatikere en dramaturg eller en instruktør. I mange tilfælde oversætter dramatikere internationale værker, og mange dramatikere har glæde af deres kendskab til fremmedsprog.

En husdramatiker har i længere tid fast tilknytning til et teater. De fleste teatre ansætter hellere en dramatiker til en enkel forestilling eller et projekt.

I Danmark uddannes dramatikere på  Dramatikeruddannelsen ved Aarhus Teater; det er den eneste statsligt anerkendte (og SU-berettigede) uddannelse for dramatikere i Danmark. Derudover findes en række højskolekurser, samt Forfatterskolen i København, der også beskæftiger sig med drama. Dramatikere er i Danmark organiseret i Danske Dramatikeres Forbund.

Se også 
 Manuskriptforfatter

Eksterne henvisninger
 Dramatikeruddannelsen 
 Danske Dramatikeres Forbund 
 Dramatisk Bibliotek 

 
Teater
Magnum (flaske)

Magnum er betegnelsen for en stor flaske til 1,5 liter vin (to normale flasker). Navnet er blevet anvendt siden slutningen af 1700-tallet og stammer fra det latinske magnum bonum (stor og god). 
En forklaring på navnet er, at store rødvine udvikler sig og modnes langsommere og bedre på en stor flaske, og dermed bliver de magnum bonum (mægtig gode).

Referencer

Vin
Væskebeholdere
Mainlinjen

Inden for tysk lingvistik er Mainlinjen (efter floden Main), også kendt som Speyerlinjen, en isoglos som separerer dialekterne i nord, som har et gemineret stop i ord som Appel "æble", fra dialekterne i syd, som har et affrikat: Apfel. Linjen løber fra øst mod vest og passerer gennem byen Speyer.

Tysk sprog
Fonetik
Salomon von Qvoten

Salomon Poulsen von Qvoten (flor. 1720) var en dansk teaterleder.

Von Qvoten træffes, efter otte års tjeneste i fodgarden, i Aarhus 1711 som «Okulist, Sten- og Broksnider». 

Fire år senere havde han forlagt sin virksomhed til København, hvor han i adskillige år stræbte at få teaterprivilegium; 1718 skal han dog have fået bevilling til at give tyske komedier, gik året efter i kompagni med Etienne Capion, ejer af et teaterprivilegium, og gav også 1720 nogle forestillinger i det lille gjethus på Kongens Nytorv, men fællesskabet hævedes snart, og da han 1722 ene søgte om tilladelse til at give tyske komedier uden for staden, nægtedes denne ham. 

Derefter synes von Qvoten i en del år at have ladet sig nøje med sin «tandbrækker»-virksomhed, men straks efter Christian VI’s død var han atter på færde med teaterplaner: i de første dage af 1747 søgte han med sin søn Julius von Quoten om privilegium på at give tyske komedier, men fik afslag og døde vistnok snart efter. Von Quoten var gift med Agnete født Meitman (død 3. december 1748).

Eksterne henvisninger 
 Omtale  af von Quoten i forbindelse med Holbergs Ulysses von Ithacia af Bent Holm på Drama.dk. Blandt andet nævnes at "[...] Holbergs scene, teatret i Lille Grønnegade, havde en konkurrent i tyskeren Samuel Paulsen von Quotens trup, der agerede med Haupt- und Staatsaktionen på skræddernes lavshus i Brolæggerstræde [...] Holberg gik altså efter at ramme konkurrenten, gøre ham latterlig i tilskuernes øjne. ..."

Kilder 

 
 Erich Christian Werlauff: Historiske Antegninger til Holbergs Lystspil, s. 472 ff.
 Oluf Nielsen: Kjøbenhavn på Holbergs Tid, s. 242 ff.
 Oluf Nielsen: Kjøbenhavns Historie VI, 232 ff. 506.

Tjek fødsels- og dødsår
Teaterledere fra Danmark
Danskere i 1700-tallet
Strange Old Brew

Strange Old Brew er det andet studiealbum fra det norske black metal-band Carpathian Forest. Det indeholder bandets første single, "He's Turning Blue".

Spor 
"Intro – Damnation Chant" – 1:01
"Bloodcleansing" – 2:43
"Mask of the Slave" – 4:12
"Martyr / Sacrificulum" – 3:26
"Thanatology" – 4:40
"The Suicide Song" – 3:39
"House of the Whipcord" – 3:58
"Cloak of Midnight" – 5:28
"Return of the Freezing Winds" – 3:07
"Theme from Nekromantikk" – 3:04
"The Good Old Enema Treatment" – 1:52
"He's Turning Blue" – 2:53

Carpathian Forest-album
Album fra 2000
Black metal-album
Black Shining Leather

Black Shining Leather er debutalbummet fra det norske black metal-band Carpathian Forest.

Spor
"Black Shining Leather" – 4:32
"The Swordsmen" – 4:07
"Death Triumphant" – 4:27
"Sadomasochistic" – 4:02
"Lupus" – 3:06
"Pierced Genitalia" – 4:18
"In Silence I Observe" – 3:42
"Lunar Nights" – 6:34
"Third Attempt" – 3:18
"The Northern Hemisphere" – 6:42
"A Forest" – 5:57 (The Cure Cover)

Carpathian Forest-album
Debutalbum fra 1998
Black metal-album
Debutalbum fra Norge
Lammeøre

 
Lammeøre (Stachys byzantina) er en staude med en busket vækst. Bladene er tykke og rynkede med et tæt, sølvgråt hårlag på begge sider. Planten bruges i haverne som bunddække.

Beskrivelse 
I begyndelsen danner planten en roset af grundstillede blade, og først senere ser man de blomsterbærende skud. De er opstigende til oprette og ofte forgrenede. Stænglerne er tæt behårede og firkantede i tværsnit. Bladene sidder modsat, og de er hele, tykke og lidt rynkede med rundtandet rand og et tæt, sølvgråt hårlag på begge sider.

Blomstringen sker i maj-juni, hvor man finder blomsterne siddende i endestillede aks, som består af kransstillede grupper af enkeltblomster. Blomsterne er uregelmæssige med rødviolette kronblade. Frugterne er kapsler med mange, små frø.

Rodnettet består af krybende, vandrette jordstængler og dybtgående hovedrødder, der bærer kraftige siderødder.

Højde x bredde og årlig tilvækst: 0,50 x 0,20 m (50 x 5 cm/år).

Hjemsted 
Arten er udbredt i Mellemøsten, Lilleasien og Kaukasus. Overalt foretrækker den voksesteder i fuld sol og med en tør, veldrænet jordbund.

Ved landsbyen Coflandere i Trabzon-provinsen, Tyrkiet, findes den langs vejkanter og i lyse krat sammen med bl.a.
Alm. Berberis, Figen, Nældetræ, Armensk Perlehyacint, Bleggul Kløver, Centaurea hypoleuca (en Knopurt-art), Echinops galaticus (en Tidselkugle-art), Farve-Visse, Filtet Soløje, Gul Reseda, Hede-Bjergmynte, Hvid Diktam, Hvid Stenurt, Karteuser-Nellike, Kirsebær-Kornel, Læge-Ærenpris, Middelhavs-Ene, Mispel, Phlomis russeliana (en Løvehale-art), Polejmynte, Pontisk Dafne, Prikbladet Perikon, Svaleurt, Sølv-Potentil og Tidlig Timian.

Anvendelse 
Planten bruges som bunddække og kant i bede med sommerblomster.

Note

Litteratur 
 A. Huxley: New RHS Dictionary of Gardening, 1992

Eksterne links 

 Missouri Plants: Stachys byzantina 
 efloras.org: Stachys lanata (synonym for S. byzantina)

Flerårige urter
Haveplanter
Kalkbundsplanter
Bunddækkende planter
Galtetand
Segltræ

Segltræ (Sigillaria) var en slægt af primitive og uddøde ulvefodsplanter, der forekom sidst i kultiden og forsvant igen i tidlig Perm. De blev op til 30 m høje med en op til 1 m tyk stamme, men var ikke ægte træer og manglede bl.a. egentlige grene. Toppen af stammen var typisk tvedelt, og bladene sad i toppen eller direkte på stammen.

Døde segltræer udgør sammen med en række lignende planter fra perioden grundlaget for størstedelen af vore kulforekomster.

Indtil de falder af sidder bladene tæt, og de efterlader et karakteristisk linje-formet mønster. Dele af stammen med dette mønster udgør en række meget almindelige fossiler fra kultiden. 

Segltræ er på mange måder en meget stor urt, snarere end et træ. Stammen indeholder næsten intet ved og det meste af stammens strukturelle styrke kommer af det tykke bark-agtige yderste lag. Segltræ forplantede sig ved sporer og sporehusene sad i kogle-lignende strukturer. Fossiler af segltræ kan derfor henlede tanken på nåletræer, men i virkeligheden er der ikke tale om kogler, men om strobili som man finder hos Ulvefod-klassen og padderok. De nulevende repræsentanter for Brasenføde-klassen har dog ikke sådanne strobili.

Det formodes at skæltræ voksede hurtigt og levede under 10 år. De forekom i de vådeste områder af kultidens enorme sumpe, og i et klima der var meget mildt, atmosfæren havde en anden sammensætning med mere ilt og mere CO2.

Segltræ havde et mere karakteristisk udseende end skæltræ med lange, smalle blade der sad i toppen af stammen hvorved de 2 "grene" i toppen kan minde lidt om store flaskerensere.

Brasenføde-klassen
Uddøde planter
Palæontologi
Palæozoikum
Calamites

Calamites var en slægt af primitive og uddøde træagtige padderokplanter, der forekom sidst i kultiden og forsvandt igen i tidlig Perm. De blev over 10 m høje med talrige grene og sidegrene med mange små blade der dannede en aflang og tæt, busket krone.

Stammen dannede en form for ved men var hul, og mindede således om bambus. Også moderne padderokplanter har hule stængler, men intet ved og er typisk meget mindre – dog findes der tropiske arter der kan nå en højde på 8 m.

Ligesom nulevende padderokplanter formerede de sig dels ved sporer og dels ved hjælp af jordstængler.

Padderokplanter
Uddøde planter
Palæontologi
Jordstængel

Ved jordstængel forstås en stængel eller del af en stængel der vokser under jorden og/eller i jordoverfladen. Herfra udgår skud opad og rødder nedad. Den lodrette jordstængel er oftest tyk og kort, men kan hos enårige urter være forsvindende. Den vandrette jordstængel kaldes også rhizom. Stauder er oftest afhængige af jordstængler eller løg for at kunne overvintre mens den grønne, overjordiske del er visnet bort.

En knold er et fortykket rhizom, som sædvanligvis er rig på stivelse.

Jordstængler bruges ofte som udgangspunkt for en vegetativ formering af planter. Det gælder f.eks. for nytteplanter som humle, asparges, rabarber og kartofler, men også for prydplanter som Have-Erantis, Småblomstret Salvie og Hvid Nøkkerose.

Omvendt kan de næringsrige jordstængler være årsagen til, at visse arter opleves som et besværligt ukrudt. Stænglerne betyder nemlig, at planter som Skvalderkål, brændenælde, kvikgræs og padderokker kan skyde fra jorden og danne nye, livskraftige planter på ganske kort tid.

Plantemorfologi
Vargnatt

Vargnatt er den anden demo fra det norske black/avantgarde metal-band Ulver. Demoen, som var bandets sidste før udgivelsen af debutalbummet Bergtatt, består udelukkende af black metal-musik. På omslaget til demoen takkes flere andre fremtrædende norske black metal-bands, deriblandt guitarist Håvard Jørgensens tidligere band Satyricon (med speciel fremhævelse af sessionskeyboardspilleren Torden), Gorgoroth, Arcturus, Anders Odden og pladebutikken Helvete hvis ejer, Mayhemguitaristen Euronymous, var blevet dræbt tre måneder forinden.

"Nattens Madrigal" blev senere titlen på bandets tredje studiealbum.

Spor 
 "Her Begynner Mine Arr..." – 03:12
 "Tragediens Trone" – 04:01
 "Trollskogen" – 04:31
 "Ulverytternes Kamp" – 05:40
 "Nattens Madrigal" – 06:28
 "Vargnatt" – 04:15

Fodnoter 

Ulver-album
Black metal-demoer
Album fra 1993
Grellmund

Grellmund (død 31. december 1997) var rytmeguitarist for det norske black/avantgarde metal-band Ulver på deres demoer fra 1993. Han forlod dog bandet inden deres debutalbum, og blev erstattet af Torbjørn "Aismal" Pedersen. Grellmund begik selvmord nytårsaften 1997/1998.

Diskografi

Med Ulver 
 1993: Rehearsal (demo)
 1993: Vargnatt (demo)

Fodnoter 

Guitarister fra Norge
Black metal-musikere
Tjek fødselsår
Kaj Johansen

Kaj Johansen er navnet på flere personer:

 Kai Johansen (diplomat) (1902-1971) – dansk modstandsmand, journalist og diplomat
 Kaj Johansen (fodboldspiller) (1932-2018) – tidligere fodboldspiller fra Vejle Boldklub samt holdleder for Danmarks fodboldlandshold
 Kai (Kaj) Johansen (1940-2007) – tidligere fodboldlandholdsspiller samt professionel i bl.a. Glasgow Rangers
 Kaj Johansen (atlet) – tidligere atlet fra Københavns IF
 Kai Johansen - manuskriptforfatter
Torbjørn Pedersen

Torbjørn Pedersen, også kendt under dæknavnene Aismal og Tykje, er en norsk black metal-guitarist bedst kendt for at have været medlem af black/avantgarde metal-bandet Ulver fra 1994 til 1996. Han kom med i bandet som guitarist efter Grellmund og A. Reza havde forladt bandet i 1993, og medvirkede på splitalbummet Ulver / Mysticum, debutalbummet Bergtatt - Et Eeventyr i 5 Capitler samt bandets tredje album Nattens madrigal - Aatte hymne til ulven i manden (det mellemliggende album, Kveldssanger, havde kun akustisk guitar som blev spillet af Håvard Jørgensen).

Han forlod bandet i 1996, før udgivelsen af Nattens madrigal.

Diskografi

Med Ulver 
 1994: Mysticum / Ulver (split med Mysticum)
 1994: Bergtatt - Et Eeventyr i 5 Capitler
 1997: Nattens madrigal - Aatte hymne til ulven i manden
 1997: The Trilogie - Three Journeyes Through the Norwegian Netherworlde (bokssæt)

Eksterne henvisninger 
 

Guitarister fra Norge
Black metal-musikere
Ulver
Exposition Universelle (1889)

Exposition Universelle var en verdensudstilling, der blev afholdt i Paris fra 6. maj til 31. oktober 1889. 

Udstillingen fejrede 100-året for stormen på bastillen, der anses for at være starten på den franske revolution. I anledning af udstillingen, blev der rejst en rekonstruktion af bastillen, men den invendige gårdsplads, var her dækket af et blåt tag, dekoreret med franske liljer. Den blev brugt som balsal og samlingssted. 
Udstillingen dækkede et område på 960.000m2.

Hovedsymbolet på udstillingen var Eiffeltårnet, der blev bygget i 1889, og blev brugt som indgangsport til udstillingsområdet. Tårnet var designet af arkitekten Gustave Eiffel. Udstillingsbygningerne blev rejst på Champ-de-Mars, der tidligere havde været brugt til verdensudstillinger. 

En anden bemærkelsesværdig bygning var Galerie des Machines, designet af arkitekten Ferdinand Dutert og ingeniør Victor Contamin.

Referencer

Eksterne henvisninger 

 ExpoMuseum om 1889-udstillingen 
 Library of Congress om 1889-udstillingen 

1889
Begivenheder i 1889
VM i skiskydning

Verdensmesterskaberne i skiskydning er blevet afviklet siden 1958, hvor mesterskabet bestod af én (officiel) individuel konkurrence og en (uofficiel) stafet, begge for mænd. Siden da er antallet af konkurrencer øget betragteligt. Fra og med 1984 fik kvinderne sit eget VM, og fra og med 1989 har begge køn deltaget i et fælles mesterskabsstævne. 

Verdensmesterskabsstævnet afvikles i februar eller marts. Enkelte år har det været nødvendigt at afvikle en del af mesterskabet på en anden arena end hovedarenaen på grund af vejr- eller sneforholdene. I år med olympiske vinterlege bliver der kun afholdt deciderede verdensmesterskaber i de VM-discipliner, som ikke indgår i de olympiske vinterlege.

VM værtsbyer

Discipliner og medaljevindere (mænd)

Sprint (10 km) 

Denne disciplin blev første gang afviklet i 1974.

Jagtstart (12,5 km) 

Denne konkurrenceform har været på VM-programmet siden 1997.

Fællesstart (15 km) 

Fællesstart blev VM-disciplin i 1999 og har været på programmet lige siden.

Klassisk distance (20 km) 

Der har været uddelt VM-medaljer på den klassiske 20 km-distance siden det første VM i 1958.

Stafet (4 × 7,5 km) 

Denne disciplin blev første gang afholdt uofficielt i 1958, hvor der ikke blev uddelt VM-medaljer. Først i 1966 blev stafet en officiel del af VM-programmet. Fra 1959 til 1965 havde stafetterne kun tre etaper.

Holdkonkurrence 

VM i holdkonkurrence blev afholdt i perioden 1989 til 1998, hvorefter disciplinen blev droppet til fordel for jagtstart og fællesstart.

Discipliner og medaljevindere (kvinder)

Sprint (7,5 km) 

Sprintkonkurrencen har været på VM-programmet siden det første kvinde-VM i 1984. Til og med 1988 var distancen 5 km.

Jagtstart (10 km) 

Denne konkurrenceform blev indført som VM-disciplin i 1997.

Fællesstart (12,5 km) 

Fællesstart var første gang på VM-programmet i 1999.

Klassisk distance (15 km) 

Den klassiske distance på 10 km har været på VM-programmet siden det første VM i 1984. Fra 1989 blev distancen ændret til 15 km.

Stafet (4 × 6 km) 

Stafet for kvinder er blevet afholdt siden det første VM for kvinder i 1984. Til og med 1991 løb man 3 × 5 km, herefter 4 × 5 km. I 2004 blev etapelængden ændret fra 5 km til 6 km.

Sovjetunionen vandt alle de otte VM-stafetter, som de nåede at stille op til, inden landet gik i opløsning.

Holdkonkurrence 

Denne disciplin blev afholdt fra 1989 til 1998, hvorefter den blev erstattet af bl.a. fællesstart.

Mixed konkurrencer

Stafet (4 × 6 km) 

Denne disciplin blev afviklet for første gang i 2005 under World Cup-finalerne i Khanty-Mansijsk. Siden 2007 har mixed stafet været en del af i det ordinære VM-program.

 
Etableret i 1958
Estadio Benito Villamarín

Estadio Benito Villamarín er et fodboldstadion i Sevilla med plads til 60.720 tilskuere. Estadio Benito Villamarín udgør hjemmebanen for den andalusiske fodboldklub Real Betis. 

Estadio Benito Villamarín stod færdigbygget for første gang i 1929. Siden er det blevet udbygget i henholdsvis 1982 samt 2000 samt i 2018. Udbygningen i 1982 skete i forbindelse med Spaniens værtsskab for afholdelsen af verdensmesterskaberne i fodbold.  

Først blev stadionet kaldt Benito Villamarín. På typisk spansk manér var det opkaldt efter en af klubbens første præsidenter. Det oprindelige stadions arkitekt er Antonio González Cordón. 

I år 2000 besluttede klubbens daværende ejer at foretage en udvidende ombygning af Real Betis' stadion, hvorefter han lod det opkalde efter sig, Manuel Ruiz de Lopera. 

Af uklarlagte økonomiske årsager besluttede Lopera undervejs at afbryde konstruktionen af det nye stadion. Dermed havde han efterladt een af stadionets gamle sektioner uberørt. Under en pressekonference den 8. september 2006 proklamerede Betis' klubejer dog, at han under alle omstændigheder ville lade stadionets pågældende sektion nedrive med henblik på en yderligere udvidelse af dette. Intentionen skulle efter sigende være at få Estadio Manuel Ruiz de Lopera til at huse i alt 65.000 til 70.000 tilskuere i fremtiden. I 2018 blev stadion så endelig færdigkonstrueret, således at den sidste endetribune blev opført i tre lag ligesom de andre.

Efter Loperas afgang i 2006 med retssag til følge, besluttede man efter afstemning mellem tusindvis af sæsonkortholdere, at ændre navn tilbage til det oprindelige Benito Villamarín.

Fodboldstadioner i Spanien
Sevilla
Etableret i 1929
Head Not Found

Head Not Found er et norsk pladeselskab, og underafdeling af af Voices Music & Entertainment, som specialiserer sig i diverse heavy metal-undergenrer.

Kunstnere 
De følgende kunstnere har udgivet album gennem Head Not Found:
 Atrox
 Black Wreath
 Carpe Tenebrum
 Enslavement of Beauty
 Gehenna
 Merciless
 Ragnarok
 The Kovenant
 Trelldom
 Twin Obscenity
 Ulver
 Valhall
 Windir

Fodnoter

Eksterne henvisninger 
 Officielle hjemmeside

Pladeselskaber fra Norge